**Pápakörnyéki Önkormányzatok**

 **Feladatellátó Társulás**

 **Elnökétől**

 **8542 Vaszar, Fő u. 29.**

**Előterjesztés**

**a Pápakörnyéki Önkormányzatok Feladatellátó Társulás Társulási Tanács**

**2017. december 11–i ülésére**

**1. napirend**

**Pápakörnyéki Önkormányzatok Feladatellátó Intézmény alapító okiratának módosítása**

**Tisztelt Társulási Tanács!**

A Pápakörnyéki Önkormányzatok Feladatellátó Intézmény Alapító Okiratának módosítására a már korábban, a 2017. október 12-i Tanácsülésre benyújtott javaslatok, valamint Magyar Államkincstár hiánypótlási felhívása alapján került sor:

**Módosító Okirat 1. pont**

Az alapító okirat 4.3. pont módosítása az intézmény alaptevékenységét pontosítja a törzskönyvi nyilvántartásokra vonatkozó jogszabályi rendelkezések figyelembe vételével.

**Módosító okirat 2. pont**

Adásztevel Község Önkormányzat Képviselő-testülete 77/2017. (VI. 16.), Nemesszalók Község Önkormányzat Képviselő-testülete 49/2017. (V. 17.) határozatával döntött arról, hogy 2018. január 1-től a házi segítségnyújtás feladatellátást nem a Pápakörnyéki Önkormányzatok Feladatellátó Társulása keretében kívánja ellátni.

Az Önkormányzatok döntéseiket a törvényi határidőn belül hozta meg, így annak a feladatellátást biztosító intézmény alapító okiratán történő átvezetésének jogi akadálya nincs.

Az alapító okirat 4.5. a) pontjában a képviselő-testület kiválásra vonatkozó döntésének átvezetésére kerül sor.

**Módosító okirat 3. pont**

Az alapító okirat 5.2. pont módosítása a közalkalmazotti jogviszony végrehajtási rendeleteit emeli be az alapító okiratba.

Kérem a Tisztelt Társulási Tanácsot, hogy az alapító okirat módosítását megtárgyalni, s az alábbi határozati javaslatot elfogadni szíveskedjék.

**Pápakörnyéki Önkormányzatok Feladatellátó Társulás**

**Társulási Tanács**

**…/2017. (….) határozata**

A Pápakörnyéki Önkormányzatok Feladatellátó Társulás Társulási Tanácsa a Pápakörnyéki Önkormányzatok Feladatellátó Intézmény Alapító Okiratának módosítását és annak egységes szerkezetét elfogadja.

Határidő: Folyamatos

Felelős: Elnök

 Jegyző

Vaszar, 2017. 12. 01.

 **Varga Péter**

 **elnök**